પણ આજે બેવને ઉંઘ કયાં આવાની હતી.રોહિણીને પ્રેમને પામવાનો ઉત્સાહ હતો જ્યારે શિવાંશને પ્રેમ ગુમાવાનો રંજ.શિવાંશ ફોન મુક્યા પછી પણ પોતાની જાતને સંભારવાની મથામણમા હતો જ્યારે રોહિણીનાં મગજમા તો કાલનાં વિચારોનું વમળ ઉઠ્યું હતુ.કેવા કપડા પહેરું,કયાંરંગનાં પહેરું,બિંદી નાની કે મોટી,કયાં ઝૂમખાં એવા કેટલાય વિચારોની હારમાળા એનાં મનમાં સર્જાય ગઇ હતી.પ્રેમ પામવા સામે વાળા વ્યકતિને પ્રભાવિત કરવો જ પડે છે કદાચ આ વાત રોહિણી બરાબર જાણતી હતી.